شه‌فه‌ق نيوز/ شى جين بينگ سه‌رۆك چين له‌ په‌يوه‌ندييگ ته‌له‌فۆنى وه‌ل دۆناڵد تره‌مپ هاوتا ئه‌مريكيه‌گه‌ێ، باس له‌ ئاماده‌گى وڵاته‌گه‌ى كرد ئه‌را ده‌سميه‌تداين ئه‌مريكا له‌وه‌ر له‌ناوبردن ڤايرۆس كۆرۆنا و ئوميد ئه‌وه‌يش خواست واشنۆن گامه‌يليگ بنه‌ێد ئه‌را خاسه‌وكردن په‌يوه‌نديه‌يل له‌ناونى هه‌ردوگ وڵات.
وه‌گووره‌ى ته‌له‌فزيۆن فه‌رمى چين، سه‌رۆك وڵاته‌گه‌ له‌و په‌يوه‌ندى ته‌له‌فۆنيه‌ ك ئمڕوو ئه‌نجام درياگه‌، جه‌خت له‌بان په‌يوه‌نديه‌يل ناونى چين و ئه‌مريكا كردگه‌ و وتگه‌: ئوميده‌واريم وڵاته‌يل يه‌كگرتگ وه‌ باوه‌تيانه‌ ته‌ماشاى خاسه‌وكردن په‌يوه‌نديه‌يل ناونى هه‌ردوگلا بكا و باس له‌وه‌يش كردگه‌ ك هاوكارى ناونى هه‌ردوگلا ته‌نيا بژارده‌يگه‌ ئه‌را خاسه‌وبوين په‌يوه‌نديه‌يل.
جى باسه‌، شى جين بينگ ئوميد ئه‌وه‌يش خواستگه‌ وڵاته‌يل يه‌كگرتگ رێ وشوونه‌يل كرده‌وه‌يى و كارايگ بگرێده‌ وه‌ر ئه‌را مقه‌يه‌تيكردن له‌ گيان هاووڵاتيه‌يل چينى له‌ناو خاكه‌يل ئه‌مريكا.
